CELEX: 62020CA0324
Language: sk
Date: 2021-10-28 00:00:00
Title: Vec C-324/20: Rozsudok Súdneho dvora (prvá komora) z 28.októbra 2021 (návrh na začatie prejudiciálneho konania, ktorý podal Bundesfinanzhof – Nemecko) – Finanzamt B/X-Beteiligungsgesellschaft mbH (Návrh na začatie prejudiciálneho konania – Smernica 2006/112/ES – Daň z pridanej hodnoty (DPH) – Poskytovanie služieb – Článok 63 – Splatnosť DPH – Článok 64 ods. 1 – Pojem „poskytnutie služieb, ktoré sa platí postupne“ – Jednorazové plnenie zaplatené v splátkach – Článok 90 ods. 1 – Zníženie základu dane – Pojem „nezaplatenie ceny“)

3.1.2022   
            
            
               SK
            
            
               Úradný vestník Európskej únie
            
            
               C 2/9
            
         
      Rozsudok Súdneho dvora (prvá komora) z 28.októbra 2021 (návrh na začatie prejudiciálneho konania, ktorý podal Bundesfinanzhof – Nemecko) – Finanzamt B/X-Beteiligungsgesellschaft mbH
      (Vec C-324/20) (1)
      
      (Návrh na začatie prejudiciálneho konania - Smernica 2006/112/ES - Daň z pridanej hodnoty (DPH) - Poskytovanie služieb - Článok 63 - Splatnosť DPH - Článok 64 ods. 1 - Pojem „poskytnutie služieb, ktoré sa platí postupne“ - Jednorazové plnenie zaplatené v splátkach - Článok 90 ods. 1 - Zníženie základu dane - Pojem „nezaplatenie ceny“)
      (2022/C 2/12)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Bundesfinanzhof
      
         Účastníci konania pred vnútroštátnym súdom
      
      
         Žalobca: Finanzamt B
      
         Žalovaná: X-Beteiligungsgesellschaft mbH
      
         Výrok rozsudku
      
      
                  1.
               
               
                  Článok 64 ods. 1 smernice Rady 2006/112/ES z 28. novembra 2006 o spoločnom systéme dane z pridanej hodnoty sa má vykladať v tom zmysle, že jednorazové poskytnutie služieb, na ktoré sa vzťahuje odmena vyplatená v splátkach, nepatrí do pôsobnosti tohto ustanovenia.
               
            
                  2.
               
               
                  Článok 90 ods. 1 smernice 2006/112 sa má vykladať v tom zmysle, že ak existuje dohoda o platbe v splátkach, nemožno nezaplatenie časti odmeny pred jej splatnosťou kvalifikovať ako nezaplatenie ceny v zmysle tohto ustanovenia a v dôsledku toho nemôže viesť k zníženiu základu dane.
               
            
         (1)  Ú. v. EÚ C 313, 21.9.2020.